உரியது – மனை, நிலம் முதலிய உரிமைப் பொருள். வழிவழியுரிமையாகவோ விலைமானம் தந்து வாங்குதல் உள்ளது உரியதை விற்றாவது செய்ய வேண்டியதைச் செய்து தானே தீர வேண்டும். என்பது இதெனினும் உச்சமானது ‘வில்லாததை விற்றாவது கொடு’ என்பது. “வில்லாதது” என்பது தாலி! விற்காததை வில்லாததை என ஆயிற்று. மனை, நிலம் முதலியன விற்பார் வாங்குவார்க்கு, “இதனை வழி வழியாய் ஆண்டு அனுபவித்துக் கொள்வீர்களாகவும்” என உரிமைப் படுத்தும் உறுதிமொழி எழுத்து வழியாகத் தருதல் அதன் உரிமையைத் தெளிவாக்கும். உருட்டு – ஒன்றைப் போகும் போக்கிலேயே தள்ளிவிடுதல். புரட்டு – ஒன்றை நேர்மாறாக அல்லது தலை கீழாக மாற்றிவிடுதல். உருளல் புரளல் வேறுபாட்டைச் சாலைச் சீர் உருளை உருளற்கும், கற்றூணைப் புரட்டற்கும் உள்ள வேறுபாடு கண்டு தெளிக.